**Retningslinjer for bruk av logo**

Logoen skal fungere som et samlende symbol for markeringer som skjer i den hensikt å feire 150-årsjubileet for Fridtjof Nansens fødsel og 100-årsjubileet for Amundsens Sørpolferd, og som bidrar til å nå de mål som er fastsatt for jubileumsåret:

” å utbre kunnskap om og engasjement rundt Nansen og Amundsens liv og virke. Rollene som nasjonsbyggere og polarhelter og innsatsen på de vitenskapelige og litterære områdene skal belyses, i tillegg til Nansens innsats på det humanitære området og hans rolle som diplomat og politiker”.

Arrangører av jubileumstiltak som faller inn under Nansen-Amundsen-årets mål, oppfordres til å benytte logoen i kommunikasjon med publikum (annonser, plakater, invitasjoner, programmer o.l.) Logoen kan ikke benyttes i forbindelse med søknader, avtaler, kontrakter og lignende. Når logoen benyttes i kommunikasjon med publikum, skal det være tydelig hvilken institusjon eller organisasjon som står bak og har det faglige/kunstneriske ansvar for arrangementet. Logoen skal kun benyttes for å vise at arrangørene anser arrangementet for å være et ledd i feiringen av Nansen-Amundsen-året 2011.

Media kan benytte logo og designelementer etter avtale.

Logoen kan brukes i de variantene som er godkjent av logoens eiere.

Alle arrangører som ønsker å benytte logoen i kommunikasjon må melde inn sitt arrangement til arrangementskalenderen på [www.nansenamundsen.no](http://www.nansenamundsen.no). Nansen-Amundsen-året 2011 forbeholder seg retten til å benytte opplysningene som oversendes til bruk på sine nettsider og i sitt dokumentasjons- og rapporteringsarbeid.